

Jelgavas novada Neklātienes vidusskola

**JAUNIEŠU PAŠPĀRVALDES**

**SANĀKSME**

**Jelgavā**

2019. gada 16. oktobrī Nr. 7

**Sanāksmē piedalījās:** Pedagogs I.Eihentāle

**Izglītojamie**: N.Ondzulis, T.Vecrumba, I.Čimka, D.Jermacāns, J.Kuzņicova, K.T. Kriķītis (pielikums Nr.1).

**Neieradās, informēja:** A.A.Grevcova, L.Lomakina

**Sākums plkst. 16:00**

**Darba kārtība:**

1. **Par jauniešu pašpārvaldes vadītājas apstiprināšanu.**
2. **Par skolas mācību ekskursiju.**
3. **Par skolas mācību gada plānu.**
4. **Par aicinājumu iesaistīties jauniešu pašpārvaldē.**
5. **Citi jautājumi**
6. **Ziņo I.Eihentāle**

Septembra jauniešu pašpārvaldē tika ievēlēta pašpārvaldes vadītāja Ilze Čimka.

1. **Ziņo I.Eihentāle**

Par godu Latvijas dzimšanas dienai skola organizē mācību ekskursiju, kuras laikā būs izlaušanās spēle ”Bēgļu gaitas”, orientēšanās “Rīga 1944” Aicinājums informēt klases biedrus par šo pasākumu. Balstoties uz pagājušā mācību gada pieredzi, liels lūgums pārrunāt ar klases biedriem elementāras uzvedības normas. Aizliegts smēķēt jebkurā vietā ekskursijas laikā. Ja izglītojamais apzinās, ka nespēs pildīt šo noteikumu, lai vēlreiz rūpīgi izvērtē savu piedalīšanos ekskursijā. Drošības nauda 2 eiro, tie tiks atdoti ekskursijas laikā atpakaļ. Pielikums nr.2

1. **Ziņo I.Eihentāle**

Ir izveidots skolas mācību gada plāns. Uz jauniešu pašpārvaldi īpaši attiecas skolas akreditācija decembrī (8.-14.12), kad esiet gatavi atbalstīt skolas vadību dažādās jomās.

Otrs svarīgais pasākums ir plānotā Sporta diena II semestrī, kad mūsu skola uzņems viesus no citām skolām un sportiskā atmosfērā pavadīsim dienu. Būs nepieciešams atbalsts un neliels brīvprātīgais darbs no jauniešu pašpārvaldes puses, par ko tiks ziņots turpmākajās sapulcēs.

1. **Ziņo I.Eihentāle**

Liels paldies Ilzei Čimkai par aktīvu izglītojamo iesaistīšanu jauniešu pašpārvaldē. Liels prieks, ka mūs skaits pieaug. Tāpēc lūgums turpināt informēt par šīm sanāksmēm, jo tā ir laba iespēja veidot komunikāciju starp skolu un izglītojamajiem.

1. **Citi jautājumi.**

M. Vecrumba jautā par sporta stundas iespējām neklātiene. Skolotāja I. Eihentāle apsola to noskaidrot.

M.Vecrumba jautā arī par ēdināšanas iespējām skolā, jo ēdnīca ir ciet un līdz veikalam nevar paspēt aiziet 10 minūšu starpbrīdī. I. Eihentāle skaidro situāciju ar to, ka administrācija nevar ēdinātājiem nodrošināt vienmērīgu izglītojamo plūsmu, līdz ar to ēdināšanas uzņēmums nepiekritīs slēgt līgumu. Jautājum var atrisināt divos veidos:

1. Izglītojamie paņem no mājām uzkodas un ēd starpbrīdī.

2. Tā kā daļa izglītojamo skolā ir ar privāto transportu, tad vienoties, lai aizved uz veikalu.

Tas ir labs veids, kā veidot savstarpējo komunikāciju un sadarbību.

I.Čimka jautā par iespēju pārcelt fizikas stundas uz agrāku laiku, jo semestra ietvaros fizikas ir pēdējās stundas, uz kurām dažādu iemeslu dēļ liela klases daļa nevar palikt. Skolotāja I. Eihentāle apsola noskaidrot, vai ir šāda iespēja, ka vismaz vienu fiziku pārcelt uz agrāku laiku.

I. Čimka jautā arī par to, vai ir iespēja organizēt klases vakarus. Skolotāja I. Eihentāle izskaidro, ka mācību stundas notiek līdz gandrīz 21 vakarā, kad dežurante slēdz skolu un uzliek signalizāciju. Ja kāda no klasēm vēlas organizēt klases pasākumus, tad to var darīt savstarpēji vienojoties par citu vietu un laiku.

K.T.Kriķītis jautā, vai skolai ir pieejami dīdžeja pakalpojumi. Skolotāja I. Eihentāle skaidro, ka skolas pasākumi notiek mācību stundu laikā un parasti ir 10-15 minūšu gari, lai nekavētu mācību stundu norisi. Uz tik īsu laiku nav rentabli īrēt apskaņošanas sistēmu un cilvēku, kas to visu dara. Izņēmums ir skolas izlaidums, kad tas tiek nodrošināts.

**Sanāksmē nolēma:**

1. Jauniešu pašpārvaldes dalībniekiem informēt skolas izglītojamos par nesmēķēšanu un noteikumu ievērošanu ekskursijas laikā (atbildīgā I.Čimka).
2. Aicināt klases biedrus piedalīties jauniešu pašpārvaldē (atbildīgā I.Čimka).
3. Noskaidrot atbildes uz jautājumiem par ēdināšanas iespējām, kā arī risināt jautājumu par fiziskas stundu pārcelšanu uz citu laiku (atbildīgā I.Eihentāle)
4. Nākamā sanāksme 20. novembrī plkst. 16:00.

**Sanāksmi vadīja:** I.Eihentāle

**Sanāksmi protokolēja:**  K.T.Kriķītis

Pielikums nr.1

****

Pielikums nr.2

